Luīze Glika
Luīze Elizabeta Glika (angļu: Louise Elisabeth Glück, dzimusi 1943. gada 22. aprīlī, mirusi 2023. gada 13. oktobrī) bija Amerikas Savienoto Valstu dzejniece un esejiste. 2020. gadā viņa ieguva Nobela prēmiju literatūrā par “ne ar vienu nesajaucamo dzejas balsi, kas ar skaudru skaistumu individuālo eksistenci padara universālu”. Viņa ieguvusi arī citus apbalvojumus literatūrā kā Pulicera balvu (1993) un Nacionālo Grāmatu balvu (2014).